TATA PANGABEKTI MINGGU KAPING TIGA SESAMPUNIPUN PENTAKOSTA TATAG LAN NGEDALAKEN WOH GEREJA KRISTEN JAWA TANJUNG PRIOK Minggu, 16 Juni 2024 PANCAWISAN • Lonceng 1x, pandonga konsistorium • Pangarsa Pangabekten (PL) uluk salam karahayon, atur uninga Peladosing Sabda Suci (PF). • Panyumeting lilin pangibadah • Wekdal ening TIMBALAN PANGIBADAH PL : Awitdene Sang Yehuwah kang paring kawicaksanan, saka ing lesane miyos kawruh lan kapinteran. (WB 2: 6) U : Kumandela marang Pangeran Yehuwah klawan gumolonging atimu, lan aja sumendhe marang pangretenmu dhewe. (WB 3: 5) PL : Ing salaku-lakumu ngakonana Panjenengane, temah Panjenengane bakal nglencengake dalanmu. (WB 3: 6) U : Kawula ngakeni pangreh Dalem Gusti ing sauruting gesang kawula (tengara lonceng 3x pratanda pangibadah kawiwitan, pasamuwan jumeneng, prosesi PF lan pradata) KPJ 19 PAMUJI KONJUK GUSTI 1. Pamuji konjuk Gusti kang nitahken jagad raya,
wit siyang dalah ratri tansah luber sih rahmatnya. Nadyan ta jagad sirna, sihnya langgeng slaminya. 2. Pamuji konjuk Gusti nggih Allah Kang Mahamirah, pra umat kang ngabekti tinuwukken klayan berkah, salir ingkang pinanggya dados margining begja. 3. Pamuji konjuk Gusti Hyang Maluhur, Mahasuci, kang nucekken manungsa srana tinebus sing dosa, wah tinuntun mring swargi, mrih kraharjan sejati. VOTUM LAN SALAM P : Pangibadah Minggu kaping tiga punika kelampahan kanthi pangaken bilih : Pitulungan kita punika, pinangkanipun awit saking U P sawab berkahipun Yehuwah ingkang nitahaken langit lan bumi. : Amin. : Sih rahmat lan tentrem rahayu saking Allah Rama kita lan Gusti Yesus Kristus, wontena ing para sedherek sadaya. U : Inggih wontena ing panjenengan ugi. ATUR PAMBUKA Lenggah) Tatag lan tumemen saèstu ageng maknanipun kanggé tiyang pitados. Punika saged tuwuh ngrembaka satengahing panandhang lan karibedaning gesang. Pangandikanipun Gusti dinten punika, "Tatag lan Ngedalaken Woh," mbereg kita kanggé sangsaya setya (Pasamuwan
dhumateng Gusti lan purun cawé-cawé dados seksinipun ing jagad punika. Gesang kanthi tatag pancèn mboten gampil, nanging krana kuwaos lan katresnanipun Sang Kristus, kita kuwawi ngadhepi pepalang lan ngasilaken woh ingkang endah kagem Kratoning Allah. Kita saged gesang kanthi tatag lan ngedalaken woh karana Kristus dados tetuladhan lan pawitan satengahing kita ngadhepi manéka karibedan lan pepalang. KIDUNG PAMBUKA KPJ 291:1-2 (SANG ROH SUCI ROHNE ALLAH) 1. Sang Roh Suci Rohing Allah kang nucekken manah, kang nuntun mring Sang Pamarta mrih sinung waluya. Lamun nulak rehing dosa kanthi trusing diya, manggih gesang nyata wah sampurna aneng swarga. Refrein: Kula samya gung kapotangan, wit sih ing Pangeran. Yogya gesang mursid yekti, manut Sang Roh Suci. 2. Roh Suci Rohing Kayekten maringi kasekten, mrih tyang pitados nekseni sih-rahmating Gusti, lamun tansah welas - asih mring sagung sesami, ndherek ing kamulyan luhuring Sang Kristus Gusti. Refrein: PANGAKENING DOSA LAN PANGAPUNTENING DOSA
PF :Mekaten sabdanipun Gusti: "Astaning Yehuwah iku sanyata ora cupet kagem paring karahayon, lan pamirenge ora kurang landhep kagem miyarsakake; nanging kang dadi sesinggetan ing antarane kowe lan Gusti Allahmu iku sakehing pialamu, tuwin kang njalari Panjenengane asingidan ana ing ngarepmu, satemah banjur ora mireng, iku sakehing dosamu" (Yesaya 59: 1-2). PL : Minangka manungsa, kita mangertos pundi ingkang leres lan pundi ingkang lepat. Kita ugi mangertos wohing dosa. Ewa semanten kita tetep nglampahi dosa. Sumangga nalangsani sagunging dosa ing ngarsa Dalem Gusti. (umat ngunjukaken sembahyang pangakening dosa pribadi) PL : Dhuh Gusti, punika pangaken kawula sadaya. Apuntenana dosa kawula. Amin. KPJ 62:1-3 (SIHING ALLAH KANG MAHA TRESNA) 1. Sihing Allah Kang Maha tresna sung gesang nyata mring kula. Yeku sih kang ngeram eramna mring kula tyang kebak dosa. Mila kula tansah muji tan kendhat rinten lan ratri 2. Yèn Allah nganggep dosa kula wah lepat klèntuning lampah,
kawula nemahi antaka wit gesang mung awon tansah. Nging Gusti lubèr sih-rahmat kula pepuji tan kendhat. 3. Mring salir tyang, nggih sanak-kadang, mesthi kawula tedahna margi kang anjog ing pepadhang, yéku sih-rahmat sanyata. Punika sokur kawula mring Gusti Kang Mahatresna. P : Minangka abdinipun Gusti, keparenga kula martosaken bilih saben tiyang ingkang purun ngakeni dosa lan kekiranganipun, saha nyuwun pitulungan supados saged ngestokaken sadaya dhawuhipun, Gusti ingkang Maha Asih karsa paring sih pangapunten. "Rahayu wong kang padha kaapura panerake, lan kaaling-alingan dosa-dosane." (Rum 4:7). U : Amin. PAWARTOS SIH RAHMAT Jumeneng) PF : Sami samektaa nampi kebabaring sih rahmat saking (Pasamuwan Gustining Dumadi. "Dosa kawula, kawula lairaken dhumateng Paduka, kalepatan kawula boten kawula aling-alingi; tembung kawula: "Dakngakoni panerakku ana ing ngarsane Sang Yehuwah," Paduka nunten ngapunten kalepatan kawula margi saking dosa kawula" (Jabur 32: 5). Mekaten pawartos sih rahmat saking Gusti.
U : Puji sokur konjuk Gusti! KPJ 78:1,2,3 IBA BEGJAKU 1. Iba begjaku lamun yakin Yésus duwèkku ing salamanya; aku tebusan kagungané, anyar uripku krana rahé. Reff. Aku memuji klayan rena, nggunggung asmané salamanya. Aku memuji klayan rena, nggunggung asmané salamanya. 2. Lamun pasrahku trusing kalbu, temah sampurna kabungahanku. Pra malaékat asung puji, samya ngundhangken sihing Gusti. Reff. Aku memuji klayan rena, nggunggung asmané salamanya. Aku memuji klayan rena, nggunggung asmané salamanya. 3. Dakaturaké jiwa-raga marang Gustiku, atiku lega, klayan anganthi sarawuhé, matemah antuk sih-rahmaté. Reff. Aku memuji klayan rena, nggunggung asmané salamanya. Aku memuji klayan rena, nggunggung asmané salamanya. PAMEDHARING SABDA Lenggah) Pandonga nyuwun pepadhangipun Roh Suci (Pasamuwan
PF
: Pandonga Épiklése
L : Pamaosing Kitab Suci 1 Samuel 15:34-16:13 Mekaten sabdanipun Gusti
U : Puji Sokur Konjuk Gusti Jabur 20 PP Dhuh Yéhuwah paring kaunggulan kaunggulan dhateng Sang Prabu mugi karsa paring wangsulan samangsaa kawula munjuk U Dhuh Yéhuwah paring kaunggulan kaunggulan dhateng Sang Prabu mugi karsa paring wangsulan samangsaa kawula munjuk PP Mugi karsaa paring wangsulan dhateng Sang Prabu wekdal karibedan. Asmaning Allahipun Rama Yakub mugi dadosa bebèteng dalem. U Dhuh Yéhuwah paring kaunggulan kaunggulan dhateng Sang Prabu mugi karsa paring wangsulan samangsaa kawula munjuk PP Sang Yehuwah kintun pitulungan saking pasucèn dhateng Sang Prabu.
Sang Yehuwah mugi nyantosaken panjenengané saking Sion. U Dhuh Yéhuwah paring kaunggulan kaunggulan dhateng Sang Prabu mugi karsa paring wangsulan samangsaa kawula munjuk PP Gusti Allah mugi karsaa ngèngeti s'daya sesaosan korban. Sarta karsaa anampèni korban Obaran saking Sang Prabu U Dhuh Yéhuwah paring kaunggulan kaunggulan dhateng Sang Prabu mugi karsa paring wangsulan samangsaa kawula munjuk PP Panjenengané mugi pinaringan punapa ingkang dipun kersakaken. Sartaa mugi sageda k'lampahan punapa ingkang sampun karancang. U Dhuh Yéhuwah paring kaunggulan kaunggulan dhateng Sang Prabu mugi karsa paring wangsulan
samangsaa kawula munjuk PP Kawula sami badhé surak-surak margi saking kaunggulan dalem. Masang mbul-umbul wit asmane Gusti panyuwun dalem kajurungana U Dhuh Yéhuwah paring kaunggulan kaunggulan dhateng Sang Prabu mugi karsa paring wangsulan samangsaa kawula munjuk PP Sang Yéhuwah paring kaunggulan mring panj'nengané ingkang dijebadi. Paring wangsulan sing swarga kang suci menang gumilang déning astané. U Dhuh Yéhuwah paring kaunggulan kaunggulan dhateng Sang Prabu mugi karsa paring wangsulan samangsaa kawula munjuk PP Wong padha gunggung kreta lan jarané nging aku gunggung asmané Yehuwah. Wong iku padha ambrug lan tiba nging aku padha ngadeg jejeg
U Dhuh Yéhuwah paring kaunggulan kaunggulan dhateng Sang Prabu mugi karsa paring wangsulan samangsaa kawula munjuk PF : Pasamuwan katuran jumeneng. Punika Injilipun Gusti Yesus Kristus miturut paseksinipun Markus 4:26-34 Mekaten sabdanipun Gusti "Rahayu ingkang sami mirengaken pangandikanipun Gusti saha sami dipun estokaken." Haleluya! (KJ 473.b, do=d, 4 ketuk) ' 11 / 3 3 0' 33 / 5 5 0 ' 55 / 6 . 5 4 / 3 . 0 // Hale- lu- ya, Hale- lu- ya, Hale- lu- ya. Khotbah "TATAG LAN NGEDALAKEN WOH" (Pasamuwan lenggah) TIDHEM PREMANEM PENGAKEN PITADOS RASULI (Pasamuwan Jumeneng) PL : Sumangga sami mratelakaken pitados kanthi ngucapaken sesarengan "Pangaken Pitados Rasuli". U : Kawula pitados dhateng Allah Sang Rama ingkang Maha Kawasa, ingkang nitahaken langit kaliyan bumi.
Inggih pitados dhateng Yesus Kristus, ingkang Putra Ontang-anting Gusti kawula. Ingkang kabobotaken dening Roh Suci, miyos saking prawan Maryam. Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. Ing tigang dintenipun wungu malih saking antawisipun tiyang pejah. Lajeng sumengka dhateng ing swarga, pinarak wonten ing tengenipun Allah Sang Rama ingkang Maha Kawasa. Saking ngriku inggih badhe rawuhipun, ngadili tiyang ingkang gesang kaliyan ingkang pejah. Kawula pitados dhateng Roh Suci. Kawula pitados wontenipun pasamuwan Kristen satunggal, ingkang suci sarta wradin, inggih patunggilanipun para suci. Punapa dene pangapuntening dosa. Tanginipun raga. Sarta gesang langgeng. PANDONGA SAFAAT & DONGA RAMA KAWULA Donga Rama Kawula (Lenggah) Dhuh Rama kawula ingkang wonten ing Swarga, asma Paduka mugi kasucekaken, kraton Paduka mugi rawuh, karsa Paduka mugi kalampahan, wonten ing bumi, kados dene wonten ing Swarga. Kawula mugi kaparingan rejeki kawula sacekapipun ing dinten punika, Saha Paduka mugi ngapunten kalepatan kawula, kados dene kawula inggih ngapunten ing tetiyang ingkang kalepatan dhateng kawula. Punapa dene kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon, Awit dene Paduka ingkang
kagungan karaton, saha wisesa, tuwin kamulyan, salami- laminipun. Amin. PALADOSAN PISUNGSUNG
Dkn: Para sederek ingkang kinasih, sumangga kita ngaturaken raos sokur dhumateng Gusti Allah ingkang sampun paring kawilujengan dhumateng kita sami, kanthi makempalaken pisungsung syukur. Landesan Sabdanipun Gusti kapethik saking Yeremia 33: 11 Bakal keprungu maneh sabawanging kabungahan lan sukarena, swaraning penganten lanang lan wadon, swaraning wong kang padha ngucapake: Ngaturna puji panuwun marang Sang Yehuwah Gustining kang sarwa dumadi, amarga Sang Yehuwah iku asih-dharma, sih-susetyane iku langgeng ing salawase! Karo ngaturake kurban panuwun ana ing padalemane Sang Yehuwah. Amarga Ingsung bakal mulihake kaanane nagara iki kaya ing maune. Mangkono pangandikane Sang Yehuwah. KPJ 182 PUJI SOKUR LAN PANGGUNGGUNG 1. Puji sokur lan panggungggung konjuk mring Hyang Maagung, kang nitahken jagad raya wah ngreksa kanthi setya. Makluk wrata rinimatan krana sihing Pangeran. Jagad tentrem lan raharja, lamun manut pangreh-Nya. 2. Surya, candra, lan pra lintang samnya nyunarken padhang. Peksi ngoceh mawurahan wah sato-kewan girang. Tetuwuhan ngumbar sekar sarta asung woh-wohan. Sadaya sami memuji mring Allah Kang Makwasa.
(Pasamuwan ngaturaken pisungsung) 3. Puji sokur lan panuwun konjuk Allah Mamulya, kang sampun paring pitulung mring pra manungsa dosa. Kang panggah sami pracaya mring Panebus sejati, saestu manggya raharja, mulya langgeng ing swargi (Pasamuwan jumeneng) Pandonga atur pisungsung (diaken) PAWARTOS PASAMUWAN (Pasamuwan lenggah) PANGUTUSAN LAN BERKAH KPJ 436 GUSTI NUNTUN LAMPAH KULA 1. Gusti nuntun lampah kula, saklangkung nggèn kula begja Celak miwah tebih ugi, kula tansah dipun kanthi Reff. Nggih Gusti kang nganthi kula, astanya pyambak kang ngreksa Mila kula manut Gusti, Juru wilujeng sejati. 2. Dadosa ing wanci siyang punapa kesaput ratri, tyas peteng utawi padhang, kula tansah dipun kanthi
PF U Reff. Nggih Gusti kang nganthi kula, astanya pyambak kang ngreksa Mila kula manut Gusti, Juru wilujeng sejati. 3. Gusti nuntun, kula pasrah klayan nrimah ing satitah. Sanadyan ta dugèng janji, kula tansah dipun kanthi. Reff. Nggih Gusti kang nganthi kula, astanya pyambak kang ngreksa Mila kula manut Gusti, Juru wilujeng sejati. : Sumangga sami nilaraken dalem pamujan punika kanthi suka bingah, saha sami sumanggem ngestokaken dhawuhipun Allah. Sami nampenana berkahipun Gusti, "Pangeran Yehuwah maringi berkah dhateng panjenengan (kita) lan ngayomi panjenengan (kita). Pangeran Yehuwah nyunaraken cahyaning wedananipun dhateng panjenengan (kita) lan maringi sih rahmat. Pangeran Yehuwah nungkulaken wedananipun dhateng panjenengan (kita) lan maringi tentrem rahayu." : GB 402c Amin - do = E/F Amin, Amin, Amin, Amin, Amin. Amin, Amin, Amin, Amin, Amin